CELEX: 32004R1450
Language: ro
Date: 2004-08-13 00:00:00
Title: Regulamentul (CE) nr. 1450/2004 al Comisiei din 13 august 2004 de punere în aplicare a Deciziei nr. 1608/2003/CE a Parlamentului European și a Consiliului privind producția și dezvoltarea statisticilor comunitare privind inovareaText cu relevanță pentru SEE.

Anunţ juridic important

|

32004R1450

Official Journal L 267 , 14/08/2004 P. 0032 - 0035 Official Journal L 183 , 05/07/2006 P. 0063 - 0066

		20040813Regulamentul (CE) nr. 1450/2004 al Comisieidin 13 august 2004de punere în aplicare a Deciziei nr. 1608/2003/CE a Parlamentului European și a Consiliului privind producția și dezvoltarea statisticilor comunitare privind inovarea(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia nr. 1608/2003/CE a Parlamentului European și a Consiliului din 22 iulie 2003 privind producția și dezvoltarea statisticilor comunitare în domeniul științei și al tehnologiei [1], în special articolul 3,întrucât:(1) Decizia nr. 1608/2003/CE a stabilit acțiunile statistice speciale necesare în scopul elaborării statisticilor comunitare privind știința, tehnologia și inovarea.(2) Este necesar să se adopte măsuri de punere în aplicare a acțiunilor statistice individuale prevăzute la articolul 2 din Decizia nr. 1608/2003/CE.(3) Acțiunile statistice individuale trebuie să țină seama de Decizia nr. 2367/2002/CE a Parlamentului European și a Consiliului din 16 decembrie 2002 privind programul statistic comunitar 2003-2007 [2], care a stabilit în mod specific programul de lucru pentru producția și îmbunătățirea statisticilor privind inovarea pentru perioada 2003-2007.(4) Este necesar să se asigure coerența statisticilor comunitare privind inovarea cu alte norme internaționale, ceea ce presupune luarea în considerare a activității desfășurate de Organizația pentru Cooperare și Dezvoltare Economică (OCDE) și alte organizații internaționale.(5) La punerea în aplicare a Deciziei nr. 1608/2003/CE trebuie să se aibă în vedere cadrul asigurat de Regulamentul (CE) nr. 322/97 al Consiliului din 17 februarie 1997 privind statisticile comunitare [3], în ceea ce privește stabilirea dispozițiilor de reglementare a accesului la sursele administrative și la confidențialitatea statistică.(6) Măsurile prevăzute de prezentul regulament sunt în conformitate cu avizul Comitetului pentru programul statistic,ADOPTĂ PREZENTUL REGULAMENT:Articolul 1Prezentul regulament stabilește măsurile necesare punerii în aplicare a Deciziei nr. 1608/2003/CE referitoare la statisticile comunitare privind inovarea.Articolul 2(1) Prezentul regulament reglementează statisticile comunitare privind inovarea. Lista variabilelor statistice, activitățile și sectoarele acoperite, defalcarea rezultatelor, frecvența, termenele de transmitere a datelor și perioada de tranziție aferente acestor statistici sunt specificate în anexă.(2) Pe baza concluziilor din rapoartele prezentate Parlamentului European și Consiliului în temeiul articolului 5 din Decizia nr. 1608/2003/CE, lista variabilelor statistice, activitățile și sectoarele acoperite, defalcarea rezultatelor, frecvența, termenul limită de transmitere a datelor și alte caracteristici prevăzute în anexa la prezentul regulament pot fi revizuite la intervale periodice.Articolul 3Statele membre obțin datele necesare prin utilizarea unei combinații de surse diferite, precum anchetele prin sondaj, sursele de date administrative sau alte surse de date. Celelalte surse de date trebuie să fie cel puțin echivalente din punct de vedere calitativ sau al procedurilor de estimare statistică privind anchetele prin sondaj sau sursele de date administrative.Articolul 4Statisticile comunitare privind inovarea enumerate în anexă se bazează pe concepte și definiții armonizate, incluse în cea mai recentă versiune a manualului Oslo. Statele membre aplică aceste concepte și definiții armonizate statisticilor pe care le elaborează.Rapoartele prezentate Parlamentului European și Consiliului în temeiul articolului 5 din Decizia nr. 1608/2003/CE fac trimitere la concepte și definiții, precum și la aplicațiile acestora.Articolul 5Comisiei (Eurostat) îi sunt comunicate de către statele membre statistici agregate obligatorii, în conformitate cu lista din anexă, precum și date individuale facultative, într-un format de transmitere standard stabilit de Comisie (Eurostat) în cooperare cu acestea.Articolul 6Evaluarea calitativă este efectuată de către statele membre și Comisie (Eurostat).La cererea Comisiei (Eurostat), statele membre transmit informațiile necesare evaluării calitative a statisticilor prevăzute în anexa la prezentul regulament, care sunt necesare îndeplinirii cerințelor de raportare stabilite la articolul 5 din Decizia nr. 1608/2003/CE.Articolul 7Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 13 august 2004.Pentru ComisieJoaquín AlmuniaMembru al Comisiei[1] JO L 230, 16.9.2003, p. 1.[2] JO L 358, 31.12.2002, p. 1.[3] JO L 52, 22.2.1997, p. 1, regulament astfel cum a fost modificat prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).--------------------------------------------------20040813ANEXĂSTATISTICI PRIVIND INOVAREASecțiunea 1Statele membre elaborează următoarele statistici privind inovarea:Cod | Titlu | Observații |1 | Numărul întreprinderilor active în domeniul inovării | Ca valoare absolută și ca procent din totalitatea întreprinderilor |2 | Numărul întreprinderilor cu inovații, care au introdus produse noi sau îmbunătățite semnificativ, care sunt noi pe piață | Ca valoare absolută, ca procent din totalitatea întreprinderilor și ca procent din totalitatea întreprinderilor active în domeniul inovării |3 | Cifra de afaceri din domeniul inovării, aferentă produselor noi sau îmbunătățite semnificativ, care sunt noi pe piață | Ca valoare absolută, ca procent din cifra de afaceri totală și ca procent din cifra de afaceri totală a întreprinderilor active în domeniul inovării |4 | Cifra de afaceri din domeniul inovării, aferentă produselor noi sau îmbunătățite semnificativ, noi pentru societatea comercială, dar care nu sunt noi pe piață | Ca valoare absolută, ca procent din cifra de afaceri totală și ca procent din cifra de afaceri totală a întreprinderilor active în domeniul inovării |5 | Numărul de întreprinderi active în domeniul inovării, implicate în activitatea de cooperare în domeniul inovării | Ca valoare absolută și ca procent din întreprinderile active în domeniul inovării |6 | Cheltuielile pentru inovare | Ca valoare absolută, ca procent din cifra de afaceri totală și ca procent din cifra de afaceri totală a întreprinderilor active în domeniul inovării – facultativ |7 | Numărul de întreprinderi active în domeniul inovării, care au indicat efecte foarte importante ale inovării | Ca valoare absolută și ca procent din totalitatea întreprinderilor active în domeniul inovării |8 | Numărul de întreprinderi active în domeniul inovării, care au precizat surse de informații foarte importante în domeniul inovării | Ca valoare absolută și ca procent din totalitatea întreprinderilor active în domeniul inovării – facultativ |9 | Numărul de întreprinderi care se confruntă cu obstacole semnificative | Ca valoare absolută, ca procent din totalitatea întreprinderilor, ca procent din totalitatea întreprinderilor active în domeniul inovării și ca procent din întreprinderile inactive în domeniul inovării |Pe lângă statisticile menționate mai sus, statele membre elaborează statistici suplimentare (inclusiv defalcările acestora), în conformitate cu temele principale enumerate în manualul Oslo. Aceste statistici suplimentare se stabilesc în strânsă cooperare cu statele membre.Secțiunea 2Ca o cerință minimă, trebuie să fie acoperite întreprinderile din NACE Rev. 1.1 secțiunile C, D, E, I, J, din NACE Rev. 1.1 diviziunile 51, 72 și din NACE Rev. 1.1 grupele 74.2 și 74.3.Secțiunea 3Toate variabilele se raportează o dată la patru ani, cu excepția variabilelor 1, 2, 3, 4 și 5, care se raportează o dată la doi ani.Secțiunea 4Primul an de referință pentru care trebuie să se elaboreze statistici este anul calendaristic 2004.Secțiunea 51. Toate rezultatele se defalcă pe activități economice (NACE Rev. 1.1), la nivel de secțiuni și pe următoarele clase de mărime a forței de muncă angajate: 10-49 de salariați, 50-249 de salariați, peste 249 de salariați.2. De asemenea, toate rezultatele se defalcă pe activități economice (NACE Rev. 1.1), la nivel de diviziuni.3. Rezultatele variabilei 5 se defalcă pe tipuri de activități de cooperare în domeniul inovării. Rezultatele variabilei 7 se defalcă pe tipuri de efecte ale inovării. Rezultatele variabilei 8 se defalcă pe tipuri de surse de informații. Rezultatele variabilei 9 se defalcă pe tipuri de obstacole. Aceste defalcări se stabilesc în strânsă cooperare cu statele membre.Secțiunea 61. Toate rezultatele se transmit în termen de optsprezece luni de la terminarea anului calendaristic al perioadei de referință.2. Facultativ, Comisiei (Eurostat) îi sunt transmise de către statele membre date individuale, care acoperă toate unitățile statistice urmărite în cadrul anchetelor naționale privind inovarea.Secțiunea 71. Chestionarul de anchetă, utilizat pentru anchetele comunitare privind inovarea o dată la patru ani și începând cu anul de referință 2004, acoperă temele principale enumerate în manualul Oslo privind măsurarea inovării la nivelul întreprinderilor.2. Comisia (Eurostat) elaborează, în strânsă cooperare cu statele membre, recomandări metodologice pentru anchetele comunitare privind inovarea, în scopul unei armonizări de înalt nivel a rezultatelor anchetelor. Aceste recomandări trebuie să acopere cel puțin populația- țintă, metodologia anchetei (inclusiv aspectele regionale), chestionarul de anchetă armonizat, culegerea, prelucrarea și transmiterea datelor, precum și cerințele calitative ale datelor.3. În strânsă cooperare cu statele membre, trebuie să se elaboreze recomandări metodologice și pentru celelalte anchete privind inovarea efectuate o dată la patru ani, începând cu anul de referință 2006.4. Comisiei (Eurostat) îi sunt transmise de către statele membre informațiile necesare privind metodologia națională utilizată în statisticile naționale privind inovarea.Secțiunea 8În măsura în care sistemele statistice naționale necesită adaptări majore, Comisia poate acorda statelor membre derogări pentru statisticile care urmează să fie elaborate pentru primul an de referință 2004. Se pot acorda derogări suplimentare pentru sfera de cuprindere a activităților economice în conformitate cu NACE Rev. 1.1 sau defalcările pe clase de mărimi ale statisticilor care urmează să fie elaborate pentru anul de referință 2006.--------------------------------------------------